Document ID: 32012R0116
Publication Date: 2012-02-09

Title and Content:
IZVEDBENA UREDBA KOMISIJE (EU) št. 116/2012
z dne 9. februarja 2012
o spremembi Uredbe Sveta (ES) št. 872/2004 o nadaljnjih omejevalnih ukrepih proti Liberiji
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 872/2004 o nadaljnjih omejevalnih ukrepih proti Liberiji (1) in zlasti členov 11(a) in 11(b) Uredbe,
ob upoštevanju naslednjega:
(1)
Priloga I k Uredbi (ES) št. 872/2004 navaja fizične in pravne osebe, organe in subjekte, na katere se nanaša zamrznitev sredstev in gospodarskih virov iz navedene uredbe. Priloga II k Uredbi (ES) št. 872/2004 navaja pristojne organe, ki so jim dodeljene določene naloge v zvezi z izvajanjem navedene uredbe.
(2)
Odbor za sankcije Varnostnega sveta Združenih narodov je 23. decembra 2011 s sklepom št. SC/10510 sklenil spremeniti seznam oseb, skupin in subjektov, za katere mora veljati zamrznitev finančnih sredstev in gospodarskih virov. Prilogo I je zato treba ustrezno spremeniti.
(3)
Prav tako je treba posodobiti Prilogo II k Uredbi (ES) št. 872/2004 na podlagi najnovejših informacij glede navedbe pristojnih organov, ki so jih zagotovile države članice.
(4)
Prilogi I in II k Uredbi (ES) št. 872/2004 je zato treba ustrezno spremeniti -
SPREJELA NASLEDNJO UREDBO:
Člen 1
Priloga I k Uredbi (ES) št. 872/2004 se spremeni v skladu s Prilogo I k tej uredbi.
Člen 2
Priloga II k Uredbi (ES) št. 872/2004 se nadomesti s Prilogo II k tej uredbi.
Člen 3
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 9. februarja 2012

Classification:
Level 1 Topics: 100161
100143
Level 2 Topics: 100280
100170
Level 3 Topics: 5424
3474
All Topics: 1617
3483
3870